Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2021-07*

Desinfeksjon av tunnelbanevogner i Iran
**Tiltak under koronaviruspandemien i 2019–2020** er en oversikt over de mest inngripende tiltakene iverksatt i ulike land som en konsekvens av SARS-CoV-2-pandemien. Det var den 11. mars WHO omdefinerte sykdomsutbruddet fra å være en epidemi, til å være en «pandemi», et utbrudd som er internasjonalt og ute av kontroll.

Internasjonale tiltak
---------------------

Det at Verdens helseorganisasjon erklærte virusspredningen som en pandemi 11. mars 2020, utløste statlige beredskapsplaner og nødtiltak for å verne befolkningen, slik som mer drastiske handels- og reiserestriksjoner.

Amerika
-------

### Canada

Canadas parlament ble suspendert, og regjeringen frarådet alle utenlandsreiser. Grensene ble stengt for alle utlendinger unntatt borgere av USA.

### USA

Sykehusskipet «Comfort»
* Innreiseforbud fra Europa
* Alle teatre på Broadway stengt
* Disney stengte alle fornøyelsesparker
* National Basketball Association, National Hockey League, Major League Baseball, Major League Soccer og PGA Tour stanset/utsatte sine sesonger
* Unntakstilstander erklært i delstatene Washington, Florida og California

Forsvarsdepartementet sendte de militære sykehusskipene USNS «Mercy» og USNS «Comfort» til henholdsvis Los Angeles og New York for å støtte det sivile helsevesenet.

USAs president tok i bruk beredskapslovgivningen i Defense Production Act og beordret bilfabrikanten General Motors til å produsere respiratorer.

Asia
----

### Filippinene

Repatriering av filippinske borgere
Filippinske myndigheter innførte portforbud i Metro Manila klokken 08–17.

### Kina

Politi med smittevern i Wuhan
Provinsen Hubei er hardest rammet av viruset. Historiens mest omfattende karantene hva gjelder antall personer pågår her. Storbyen Wuhan ble satt i karantene fra siste del av januar 2020. Samtlige fly- og togforbindelser ble innstilt, også nærtrafikken ble innstilt. Innbyggerne ble pålagt å ikke forlate byen. Tiltakene ble i løpet av få dager utvidet til en rekke andre byer, slik at karantenen 25. januar 2020 omfattet om lag 56 millioner mennesker i 18 kinesiske byer. Aldri tidligere har det vært innført så omfattende karantenetiltak.

En rekke land, deriblant Japan og USA, fikk anledning til å evakuere sine borgere fra Wuhan-området i slutten av januar 2020.

### Nepal

Alle fjelltoppene i Himalaya, inkludert Mount Everest, ble stengt for klatring.

Europa
------

### EU

Europakommisjonen tok i bruk en krisehjemmel for å gi medlemsland tillatelse til å innføre økonomiske støttetiltak som ellers er i strid med restriksjonene for statsstøtte.

Det europeiske råd besluttet å stenge schengenområdet for tredjelandsborgere.

På forespørsel fra EU, bekrefter Netflix at de vil redusere strømmekvaliteten i 30 dager. Bakgrunnen for dette var frykt for at nettlinjene i Europa skulle kollapse under den voldsomme lasten av et helt kontinent i tilnærmet husarrest.

### Danmark

Alle skoler og barnehager ble stengt i to uker.

En endring av epidemiloven gav myndighetene hjemmel til å iverksette tvangsbehandling av folk som formodes å være smittet, til å gå inn i en bolig hos en formodet smittet uten en rettskjennelse og sette pasientrettigheter ut av kraft.

Danske myndigheter frarådet alle utenlandsreiser til alle land. Danmarks riksgrense samt landets fly-, ferge- og togtransport ble stengt, med militært vakthold. Grensen ble ikke stengt for varer.

### Frankrike

I Frankrike ble det besluttet å stenge alle barnehager, skoler og universiteter. Dette ble etterhvert utvidet til alle steder som ikke er strengt nødvendige, inkludert restauranter, kafeer, nattklubber og kinoer.

### Irland

Alle skoler, høyere utdanningsinstitusjoner og andre offentlige institusjoner ble stengt.

### Italia

Alle forretninger unntatt matbutikker og apoteker ble stengt. Hæren ble satt inn for å håndheve portforbud.

### Libanon

Alle offentlige og private foretak bortsett fra sykehus, apoteker og bakerier stenges, i første omgang fram til 29. mars. Den internasjonale flyplassen i Beirut, Libanons eneste, kommer til å stenges fra onsdag og i første omgang fram til 29. mars, tilføyer han. Også havner og landsgrenser stenges.

### Norge

Utdypende artikkel: Norge under koronaviruspandemien

Smitteverntiltak på jernbanestasjon i Norge
I Norge ble det iverksatt de sterkeste og mest inngripende tiltakene noensinne i fredstid.

Alle skoler, barnehager, utdanningsinstitusjoner ble stengt. Det ble nedlagt forbud mot/stenging av alle kulturarrangementer, idrettsarrangementer og organisert idrettsaktivitet både innendørs og utendørs, alle virksomheter i serveringsbransjen med unntak av serveringssteder der det foregår servering av mat, det vil si kantiner og spisesteder som kan legge til rette for at besøkende kan holde minst 1 meters avstand, restauranter, barer, puber og uteliv, alle treningssentre, virksomheter som tilbyr frisørtjenester, hudpleie, massasje og kroppspleie, tatovering og piercing, alle svømmehaller og badeland. I et ekstraordinært statsråd 15. mars 2020 i anledning utbruddet av covid-19 ble det fastsatt forskrifter om karantene, isolasjon og forbud mot opphold på fritidseiendommer og om bortvisning av utlendinger uten oppholdstillatelse av hensyn til folkehelsen.

Domstoladministrasjonen anbefalte at domstolene reduserte sin virksomhet til kun de mest nødvendige oppgavene hvor en utsettelse av saken ville medføre betydelige negative konsekvenser for opprettholdelse av lov og orden og/eller rettssikkerhet, samt ved fare for liv og helse. Norges Høyesterett utsatte alle muntlige forhandlinger. Kriminalomsorgen stengte alle sine anstalter for besøk til innsatte.

Den norske kirke avlyste alle gudstjenester. Oslo katolske bispedømme og Trondheim katolske stift opphevet messeplikten midlertidig og innstilte alle messer.

En rekke kommuner innførte karantene for tilreisende fra andre kommuner i Norge. 

Alle muntlige, muntlig-praktiske og praktiske eksamener i videregående skole ble avlyst.

### Polen

Tomme butikkhyller i Warszawa
Polens statsminister Mateusz Morawiecki kunngjorde 13. mars 2020 at grensene stenges for utlendinger i ti dager. Stengningen gjelder ikke transport av varer. Alle polske statsborgere som kommer tilbake til Polen blir satt i karantene i to uker.

### Russland

Russland stengte grensen mot Kina allerede 30. januar. Siden har Russland stengt grensen mot Iran, EU, Sveits og Norge. 24. mars uttalte Moskvas borgermester at alle over 65 år og folk med kroniske sykdommer må «isolere seg hjemme».

### Storbritannia

Lokalvalg i England ble utsatt med ett år. Storbritannia la opp til en strategi med å isolere de syke, men fra midten av mars 2020 endret de denne og vedtok å stenge alle skoler og barnehager fra 20. mars. Fra 19. mars ble opp til 40 T-banestasjoner i London stengt, og 20. mars besluttet regjeringen å stenge landets puber, restauranter, nattklubber og treningssentre.

En egen koronaviruslov ble vedtatt, Coronavirus Act 2020, med hjemmel for politi og folkehelsemyndigheter til å anholde personer for å gjennomføre prøvetaking.

### Sverige

Sverige møtte pandemien med en strategi om flokkimmunitet, og at barn og unge i liten grad blir syke.. Myndighetene innførte derfor ikke strenge tiltak like raskt som Norge og Danmark. Regjeringen opphevde karensdagen den 11. mars. 18. mars stengte Sverige alle videregående skoler og universiteter, men ikke barnehager og grunnskoler.

### Tyskland

Tysk politi utfører grensekontroll på riksgrensen mot Frankrike
Tyskland stengte 16. mars grensen mot Frankrike, Østerrike, Sveits og Danmark i et forsøk på å begrense spredning av koronaviruset. Varetransporten mellom nabolandene vil ikke bli berørt, og pendlere skal fortsatt få krysse grensen.

### Ungarn

Ungarn innførte en kriselov som gir statsministeren (Viktor Orbán) mulighet til å styre ved hjelp av dekreter uten å gå veien om parlamentet. Kriseloven gjelder på ubestemt tid. Kritikere mener Ungarn med dette har tatt skrittet over i diktatur. The Economist beskriver situasjonen i Ungarn som nært diktatur. Kriseloven gjelder på ubestemt tid og gir statsministeren rett til å oppheve eldre lover og endre straffeloven slik at alle som «forvrenger fakta» kan interneres. Kritikere mener Ungarn med dette har tatt skrittet over i diktatur. *Washington Post* kaller det et stille statskupp.

Referanser
----------

1. ↑  «Q&A: What the WHO pandemic declaration means». *ABC News* **(engelsk)**.
2. ↑  «Federal government announces aggressive measures to battle COVID-19 as parliament suspended until April | National Post». 13. mars 2020.
3. ↑  «Coronavirus updates: Donald Trump declares national emergency | National Post». 14. mars 2020.
4. ↑  Leyland Cecco (16. mars 2020). «'Stay home': Justin Trudeau closes Canada's borders over coronavirus» **(engelsk)**. The Guardian. Arkivert fra originalen 24. mars 2021. Besøkt 22. juli 2021.
5. ↑  «Countries enforce mass closures to stem virus». 13. mars 2020 – via www.bbc.com.
6. ↑  «Coronavirus: NBA, NHL, MLS suspend seasons, MLB delays start of 2020 campaign». 12. mars 2020 – via www.bbc.com.
7. ↑  «Washington, Florida Governors Declare State of Emergency for Coronavirus». *U.S. News*. 2. mars 2020. Besøkt 19. mars 2020.
8. ↑  «Coronavirus updates: U.S. death toll rises to 11 with California's first death». *CBS News*. 14. mars 2020. Besøkt 20. mars 2020.
9. ↑
10. ↑
11. ↑  Maegan Vazquez, Kaitlan Collins, Sara Sidner og Jason Hoffman (28. mars 2020). «Trump invokes Defense Production Act to require GM to make ventilators» **(engelsk)**. CNN. Besøkt 22. juli 2021.
12. ↑  «Curfew recommendation needs Duterte's OK, Panelo says». *cnn*. Arkivert fra originalen 21. oktober 2020. Besøkt 14. mars 2020.
13. ↑  Kalajdzic, Pedja (26. januar 2020). «Provins i Kina gir busser innreiseforbud». *NRK*. Besøkt 26. januar 2020.
14. ↑  «China expands coronavirus outbreak lockdown to 56 million people» **(engelsk)**. Al Jazeera. 25. januar 2020. Besøkt 22. juli 2021.
15. ↑  Pia Heinemann (27. januar 2020). «„Eine Massenquarantäne in dieser Größenordnung wurde noch nie zuvor versucht"». *Die Welt* **(tysk)**. Besøkt 11. mars 2020.
16. ↑  Justin McCurry (29. januar 2020). «Coronavirus evacuations begin as China cases outstrip Sars». *The Guardian* **(engelsk)**. Arkivert fra originalen 29. januar 2020. Besøkt 29. januar 2020.
17. ↑  «Mount Everest closes because of virus outbreak». 13. mars 2020 – via www.bbc.com.
18. ↑  «EU-kommisjonen tar i bruk krise-hjemmel for statsstøtte». *rett24*.
19. ↑
20. ↑
21. ↑  «Danmark stenger alle skoler og barnehager». *www.vg.no*.
22. ↑  «Sundhedsministeren får vidtrækkende beføjelser i corona-bekæmpelsen». *DR*.
23. ↑  «Skærpelse: Udenrigsministeriet fraråder nu alle unødvendige rejser». 13.03.2020. Arkivert fra originalen 16. mars 2020. Besøkt 14. mars 2020.
24. ↑  «Statsministeren: Danmarks grænser lukker fra klokken 12 i morgen». *DR*.
25. ↑  Nils Mangelrød; Yasmin Sfrintzeris (13. mars 2020). «Danmark stenger grensene lørdag: – Forbud mot å reise inn». *VG*. Besøkt 13. mars 2020.
26. ↑  Health, P. M. N. (12. mars 2020). «France to close schools to curb coronavirus spread: Macron | National Post».
27. ↑
28. ↑  «Republic of Ireland to close schools and colleges». 12. mars 2020 – via www.bbc.com.
29. ↑  «Italia stenger nær alle butikker». *www.vg.no*.
30. ↑
31. ↑
32. ↑  kontor, Statsministerens (12. mars 2020). «Omfattende tiltak for å bekjempe koronaviruset». *Regjeringen.no*.
33. ↑  «Helsedirektoratet har vedtatt omfattende tiltak for å hindre spredning av Covid-19 - Helsedirektoratet». *www.helsedirektoratet.no* **(norsk)**. Besøkt 12. mars 2020.
34. ↑  «Helsedirektoratet stenger alle barnehager og skoler - Helsedirektoratet». *www.helsedirektoratet.no*.
35. ↑  «Vedtak etter lov om vern mot smittsomme sykdommer § 4-1 andre ledd om møteforbud og stenging av virksomhet - Lovdata». *lovdata.no*.
36. ↑
37. ↑  «Høyesterett utsetter alle muntlige forhandlinger de neste to ukene». *rett24*.
38. ↑  «Forsterket korona-beredskap i kriminalomsorgen - Kriminalomsorgen.no».
39. ↑  «Avlyser alle gudstjenester - Den norske kirke».
40. ↑  «Smittevernstiltak 12.3.2020: Alle messer innstilles». *Den katolske kirke*.
41. ↑
42. ↑
43. ↑
44. ↑
45. ↑  «Polens grenser stenges for utlendinger, og både internasjonale tog- og flyforbindelser blir suspendert, sier statsminister Mateusz Morawiecki.». *Nettavisen*. NTB. 13. mars 2020. Besøkt 13. mars 2020.
46. ↑
47. ↑  «Coronavirus: English local elections postponed for a year». *BBC News* **(engelsk)**. 13. mars 2020. Besøkt 13. mars 2020.
48. ↑
49. ↑
50. ↑
51. ↑
52. ↑
53. ↑
54. ↑  «Regeringen slopar karensdagen». *Privata affärer* **(svensk)**. 11. mars 2020. Besøkt 13. mars 2020.
55. ↑
56. ↑
57. ↑  Reinertsen, Maria Berg (2. april 2020). «Fikk EU akkurat sitt første diktatur?». *morgenbladet.no*. Besøkt 11. mai 2020.
58. ↑  «How Hungary’s leader, Viktor Orban, gets away with it». *The Economist*. 2. april 2020. ISSN 0013-0613. Besøkt 11. mai 2020. «He takes near-dictatorial powers, while the EU does nothing»
59. ↑  «From Orban to Kaczynski, Wannabe Autocrats Love the Pandemic». *Washington Post*. 31. mars 2020. Arkivert fra originalen 6. juni 2020. Besøkt 11. mai 2020. «It lets Orban rule by decree, and without any time limit whatsoever. Jaw-dropping in its brazenness, the new law also allows Orban to suspend any previous law he doesn’t like and changes the criminal code so that Orban’s government can imprison anybody who in its opinion "distorts" facts. In effect, it’s a silent coup d’etat that leaves Orban’s power completely unchecked.»